Ninan+terveiset

Nina lähettää kotoa terveisensä koko laajennetun työssäoppimisen kehittäjäjoukolle! Kuten laulu sanoo, voi jospa oisin saanut olla mukana... Olisin tahtonut tavata teitä ja viettää päivät seurassanne. Innostua innostanne ja jakaa kuulumisia. Tällä kertaa paikkani oli kuitenkin muualla, kuten poikani asian kiteytti: "Tällä hetkellä meidän kodissa on yks tosi mukava äiti joka hoitaa sairasta lastaan ja yks tosi sairas lapsi". Tuon jälkeen ei jää epäilystä, missä pitää olla. *:)

Soitellaan, kirjoitellaan ja joidenkin kanssa tavataankin vielä kevään aikana. Syksyn seminaarissa sitten taas koko joukon voimin. Syksyn seminaari tullaan pitämään 9. ja 10.9. Levillä. Tarkka paikka on vielä varmistumatta, mutta todennäköisin vaihtoehto on Tunturihotelli Levi. Sinne siis nauttimaan toistemme innovatiivisesta seurasta ja Lapin ruskasta!

Auringonpaisteista seminaaripäivän jatkoa toivoo, Nina

Ps. mikäli joku teistä on tulossa loppuviikosta ITK-päiville Aulangolle, nähdään siellä! Ja jos joku on ilman majapaikkaa tai tietää jonkun joka on, ottakaa minuun yhteyttä. Minulla on varattuna yksi ylimääräinen huone Hml:n Vaakunasta. Peruutan sen vasta huomenna ellei tarvitsijoita ilmaannu.